Diari Oficial de la Generalitat Valenciana


Sumari del DOGV 6972, del 25-02-2013 (2013/1326)

Notificació de la sentència dictada en el procediment de guarda i custòdia de fill menor número 2096/2011.
----------------------------------------------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1326


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de guarda i custòdia de fill menor número 2096/2011. [2013/1326]  
Família, guarda, custòdia i aliments de fill menor no matrimonial, no consensuat 002096/2011  
De: Bryony Martín.   
Procurador/a: -   
Contra: José Antonio Tordable Redondo.   
Procuradora: Begoña Miró Oriola.   
María Engracia Román Ivorra, secretària del Jutjat de Primera Instància número 2   
En este procediment de juí sobre guarda i custòdia de fills menors seguit a instàncies de Bryony Martín contra José Antonio Tordable Redondo s'ha dictat la sentència que, literalment, és com seguix:   
«Sentència número 368/2012  
Benidorm, 2 de novembre de 2012.   
 José Francisco Bernal Alcocer, magistrat jutge titular del Jutjat de Primera Instància número 2 dels de Benidorm i partit, he vist estes actuacions de mesures definitives sobre fills extramatrimonials, contenciós número 2096/2011, seguides a instàncies de José Antonio Tordable Redondo, representat per la procuradora dels tribunals Begoña Miró Oriola i assistit pel lletrat senyor Hortelano Carrillo contra Bryony Martín, en situació processal de rebel·lia, havent sigut part el ministeri fiscal, representat per la senyora Gaya Fornés.   
«Dispositiva  
Estime la demanda de sol·licitud de mesures sobre fills extramatrimonials formulada per José Antonio Tordable Redondo, representat per la procuradora dels tribunals Begoña Miró Oriola, contra Bryony Martín, i:   
1. Adopte, com a mesures definitives sobre els fills extramatrimonials dels litigants que han de regir després de la ruptura i separació de la parella, les següents:   
a) Guarda i custòdia del fill menor comú de la parella de fet formada pels litigants:   
El fill menor comú de la parella de fet formada pels litigants, L. J. T., quedarà sota la guarda i custòdia del pare José Antonio Tordable Redondo; i serà la pàtria potestat exercida de forma compartida per ambdós progenitors.   
b) Règim de visites, comunicació i estada del fill menor comú de la parella de fet formada pels litigants, amb el progenitor no custodi Bryony Martin.  
b.1) Durant els primers sis mesos a comptar de la notificació de la present resolució a la mare.  
Bryony Martín podrà estar amb el fill menor comú de la parella, els caps de setmana alterns, durant dos hores del dissabte i dos hores del diumenge; en un punt de trobada familiar (PEF) de la localitat del domicili del menor o, si no n'hi ha, de qualssevol altra localitat més pròxima al domicili del menor, d'acord amb el règim d'horaris i reglamentació que a este efecte fixe el PEF, i hauran de seguir ambdós progenitors les instruccions que a este efecte els indique l'esmentat centre, per a fer reals i efectives les visites, comunicació i estada de la mare amb el fill menor comú de la parella.   
El PTF haurà de remetre a este Jutjat un informe al finalitzar el dit període de sis mesos, en què s'indique les incidències que s'hagen produït al llarg d'este; la regularitat i el nivell de compliment de les visites, comunicació i estada de la mare amb el fill menor comú de la parella; i si es considera que les relacions mare/fill es troben prou normalitzades com per a establir un règim de visites, comunicació i estades ordinari.   
  
b.2) Una vegada transcorregut el dit període de sis mesos, i a la vista de l'informe que emeta el PEF, acordarà, si és el cas, este Jutjat que el règim de visites, comunicació i estada de la mare amb el fill menor comú de la parella continue duent-se a terme a través del PTF en la forma ja indicada; o pel contrari, es transforme en el règim ordinari de visites, comunicació i estada de la mare amb el fill menor comú de la parella següent:   
- La mare, Bryony Martín, podrà tindre amb si el fill menor comú de la parella, els caps de setmana alterns, des de les 10.00 hores del dissabte fins a les 20.00 hores del diumenge, i haurà de recollir el menor en el domicili del pare, i tornar-lo a este en les hores indicades.   
- La mare, Bryony Martín, podrà tindre amb si el fill menor comú de la parella, la mitat dels períodes vacacionals d'estiu, Setmana Santa i Nadal, de forma alterna i correspondrà triar, a falta d'acord entre ambdós progenitors, la seua mitat al pare en els anys parells, i a la mare en els anys imparells.  
I tot això, sempre que la mare acredite tindre un domicili fix i estable, que reunisca les condicions d'higiene, sanitat i habitabilitat suficients per a tindre amb ella el menor, cosa que serà contrastada amb l'informe de servicis socials que, amb caràcter previ, serà demanat per este Jutjat, una vegada designe la mare el seu domicili.   
En el cas de menors no escolaritzats; es prendrà com a referència el calendari de dies lectius i de vacacions que regisca cada any, en la localitat de residència del menor.   
b.3) En tot cas, la mare podrà comunicar-se amb el fill menor comú de la parella, en qualsevol moment, i per qualsevol mitjà o procediment, sempre que no interferisca les hores de descans, estudi i menjars dels menor.   
c) Atribució de l'ús i gaudi de la vivenda i aixovar familiar.   
S'atribuïx l'ús i gaudi del que va ser la vivenda familiar, així com l'aixovar i mobiliari existent en esta, al pare José Antonio Tordable Redondo i al fill menor comú de la parella.   
d) Contribució a les càrregues de la parella i aliments, bases d'actualització, i garanties si és el cas.  
Tenint en compte els precaris i irregulars recursos econòmics de la mare; i com que no consta quins són els seus ingressos concrets, pel seu treball esporàdic i ocasional com a cambrera, es fixa com a contribució a les càrregues de la parella, en concepte d'aliments per al fill menor comú d'esta, i amb càrrec a la mare, Bryony Martín, la suma de 200,00 euros mensuals -"estimada segons prudent arbitri com a mínim vital"-, pagadors dins dels cinc primers dies de cada mes, en el compte bancari que a este efecte designe el progenitor custodi.   
Esta suma s'actualitzarà anualment, d'acord amb les variacions que en augment o disminució experimente l'índex de preus al consum en el seu conjunt general nacional, que publique l'Institut Nacional d'Estadística o organisme que el substituïsca en les seues funcions.   
Tots els gastos extraordinaris del fill menor comú de la parella seran satisfets per ambdós progenitors per mitat.   
e) De conformitat amb el que establix l'article 158 del Codi Civil les mesures següents:   
- Prohibició d'eixida del menor d'edat L. J. T. nascut el dia 7 de març de 2009, del territori nacional; llevat que compte fefaentment amb l'autorització prèvia, expressa i per escrit del pare José Antonio Tordable Redondo o, si no n'hi ha, autorització judicial prèvia per a això.   
  
- Prohibició d'expedició del passaport al citat menor o retirada d'este si ja s'haguera expedit.   
Per a l'efectivitat d'esta mesura, haurà de comunicar-se esta a la Unitat Central de Fronteres de la Comissaria General d'Estrangeria i Fronteres de la Direcció General de la Policia.   
2. I tot això sense fer expressa condemna a cap de les parts, quant al pagament de les costes processals produïdes en este procediment.   
  
Notifiqueu esta resolució a les parts, feu-los saber que no és ferma i que, en contra, es pot interposar recurs d'apel·lació, davant d'este Jutjat, en el termini de 20 dies comptats des de l'endemà a la seua notificació, on s'exposaran les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen per al seu coneixement posterior per l'Audiència Provincial d'Alacant.   
Esta és la meua sentència, jutjant definitivament, que pronuncie, mane i firme.»  
Publicació. L'anterior sentència ha sigut llegida i publicada pel magistrat jutge que la subscriu, mentres celebrava audiència pública, en el mateix dia de la seua data. En done fe.  
I atés que la demandada, Brvonv Martín, es troba en parador desconegut, s'expedix este edicte a fi que li valga de notificació de forma deguda.   
  
Benidorm, 25 de gener de 2013.- La secretària judicial: María Engracia Román Ivorra.